Tiranë me 24/11/2020

**OBJEKT: Thirrje për pjesëmarrje në tender**

Të nderuar Z./Znj.

Caritas-i Shqiptar është një Organizatë humanitare e Kishës Katolike që punon për përmirësimin e kushteve të jetesës së njerëzve më në nevojë në Shqipëri.

Që nga viti 1994, Caritas Shqiptar është anëtar i Caritas Internationalis dhe Caritas Europa, rrjeti botëror i Organizatave Katolike që ofrojnë ndihmë.

Caritas Shqiptar punon me programe edukimi, që synojnë forcimin e pjesëmarrjes qytetare, nxitjen e barazisë sociale, ofrimin e shërbimeve mbështetëse në komunitetet më të cënueshme, nxitjen e vullnetarizmit, aftësimin e fëmijëve dhe të rinjve nëpërmjet edukimit, mbështet drejtësinë dhe nismat e paqes që kanë si qëllim ndërtimin e urave mes komuniteteve të ndara. Caritas-i Shqiptar në kuadër të objektivave afatmesëm dhe afatgjatë ofron shërbime dhe asistencë pa dallime fetare, etnike apo raciale.

Caritas Shqiptar funksionon në bazë të programeve: Programi Social, Programi Shendetesor, Programi Anti-Trafikimit dhe Migracinit, Programi i Mbledhjes së Fondeve, Programi i Emergjencave, Programi Ekonomia Sociale dhe Aftesia e Kufizuar, si dhe Programi i Shërbimeve Doganore, duke bashkepunuar me rrjetin unik të Enteve te Kishes Katolike ne Shqiperi, si psh: Dioqezat, Famullite, Bashkesite Rregulltare, etj.

Në mbarë Shqipërinë funksionojnë 6 Caritas-e Dioqezane, pjesë e rrjetit të Caritas-it Kombëtar: Caritas Tiranë-Durrës, Caritas Shkodër-Pult, Caritas Sapa, Caritas Lezha, Caritas Rrëshen dhe Caritas Jugu, si dhe 95 misione referimi në të gjithë Shqipërinë.

**Misioni**

Ne besojmë në vlerën e dinjitetin e jetës njerëzore. Ne ndihmojmë duke u bazuar në vlerat shpirtërore dhe humanitare. Besojmë që çdo njeri ka të drejtë të jetë i përfshirë në vendime që kanë ndikim në jetën e tyre. Ne besojmë se respekti për të drejtat e njeriut do të garantojë një zhvillim të qëndrueshëm.

**Parimet dhe Vlerat**

* Respektimi i të drejtave të njeriut
* Respektimi i dinjitetit njerëzor
* Respektimi kulturës dhe diversitetit
* Të njëjtë dhe të barabartë
* Solidaritet
* Përfshirja e vullnetarëve
* Paqja
* Drejtesia Sociale

**Autoritet Kontraktor**: Caritas Shqiptar

**Objekti i Tenderit**: “Blerje automjeti”

**Nr. i Referencës:** **ITB-14-AT-20**

**Lloji i Procedurës:** Ftesë për ofertë (ITB)

**Data e njoftimit të tenderit**: 24/11/2020

**Data e mbylljes së njoftimit:** 01/12/2020; Ora: 15:00

**Afati kohor për lëvrimin e mallrave:** 15 Dhjetor 2020

**Dokumentacioni i përgatitur në:** Gjuhën Shqipe

**Procedura e doganimit:** E pa zhdoganuar

Në kuadër të projektit “Border Monitoring and Support Provision to Asylum-Seekers and Syrian arriving in Albania”,

**CARITAS SHQIPTAR KËRKON:**

Blerjen e një automjeti sipas **specifikimeve teknike (shkarko dokumentin)** të kërkuara në këtë thirrje. Caritas Shqiptar fton të gjithë Operatorët Ekonomik të interesuara të paraqesin ofertën e tyre.

**MËNYRA E PJESËMARRJES NË TENDER**

**Hartimi i ofertës**

Hartimi i ofertës do të bëhet në sistemin e dy zarfave.

* 1. Në zarfin me emërtim **Specifikimet Teknike** do të përfshihen dokumentat si mëposhtë:
* Specifikat e automjetit (Karakteristikat Teknike, Pajisjet Standarte)
* Garancia
* Gjendja në stok
* Ekstrakt historik i subjektit
* Deklaratë sipas **Shtojcës 1 (Shkarko dokumentin)**
* Deklaratë sipas **Shtojcës 2 (Shkarko dokumentin)** 
  1. Në zarfin me emërtim **Oferta Financiare** do të përfshihën dokumentat si mëposhtë:
* Formulari i ofertës financiare ku të përfshihen Pajisjet Standarte sipas **Aneks RFQ (Shkarko dokumentin)**
* Formulari i ofertës financiare për Pajisjet Opsionale sipas **Aneks RFQ 1 (Shkarko dokumentin)**

Këto dy zarfa duhet të dorëzohen dorazi, të futur në zarf jotransparent, të mbyllur, të vulosur dhe firmosur, me emrin dhe adresën e ofertuesit dhe të shënuar:

**“Ofertë për *Blerje automjeti*”**

**Caritas Shqiptar**

**Adresa: Rruga “Don Bosko”, Nr. 4 Tiranë; Tel: + 355 4 22 30088; Fax: + 355 4 22 34327**

Çdo ofertë e marrë pas datës së mbylljes së tenderit nuk do të pranohet. **Caritas Shqiptar** mundet, në diskrecionin e tij, të zgjasë afatin kohor për dorëzimin e ofertave, duke njoftuar subjektet (kompanitë) nepërmjet njoftimit publik për shtyrje afati.

Të gjitha çmimet duhet të kuotohen në Monedhën Shqiptare (Lekë).

Për çdo paqartësi ose informacion më të detajuar mund të kontaktoni në adresën e email: [caritasalbania@caritasalbania.org](mailto:caritasalbania@caritasalbania.org) / a.leka@caritasalbania.org.

**KRITERET E PËRZGJEDHJES**

**KRITERET E PËRGJITHSHME TË PRANIMIT/KUALIFIKIMIT**

Ofertuesi duhet:

1. Të jetë i regjistruar në Qendrën Kombëtare të Biznesit dhe ka në fushën e veprimtarisë objektin e prokurimit.
2. Mos jetë në proçes falimentimi (Statusi aktiv)
3. Deklaratë sipas Shtojcës 1
4. Deklaratë sipas Shtojcës 2

Në çdo rast, Autoriteti Kontraktor ka të drejtë të kryejë verifikimet e nevojshme mbi vërtetësinë e informacionit të deklaruar nga operatori ekonomik si më sipër.Ofertat të cilat nuk janë të shoqëruara me dokumentacionin e mësipërm do të skualifikohen.

**KRITERET/FORMULA E VLERËSIMIT**

Komisioni i Vlerësimit Teknik do të analizojë së pari dokumentacionin përkatës dhe do të vlerësojë nëse Operatori Ekonomik ka paraqitur dokumentacionin sipas kritereve të parashikuara në këtë njoftim (thirrje).Ky komision do të vlerësojë me metoden Kalon/Dështon dokumentacionin e mëposhtëm:

|  |  |  |  |
| --- | --- | --- | --- |
| Nr. | Karakteristikat Teknike | Subjekti 1 | |
| Kalon | Dështon |
| 1 | Me kilometrazh: 0 |  |  |
| 2 | Numri i cilindrave: 4 |  |  |
| 3 | Fuqia (KF): 145 – 185 |  |  |
| 4 | Akselerimi 0 - 100 km/h (sek): 8 – 10 |  |  |
| 5 | Ngjyra e jashtme: Njëngjyrëshe |  |  |
| 6 | Trupi: SUV |  |  |
| 7 | Shpejtësia Maksimale (km/h): 200 – 220 |  |  |
| 8 | Konsumi mesatar i kombinuar (l/100km): 4 – 7 |  |  |
| 9 | Vëllimi (cm3): 1900 – 2300 |  |  |
| 10 | Kambio: Automatike |  |  |
| 11 | Emetimet CO2 (gr/km): 120 – 150 |  |  |
| 12 | Serbatori (ltr): 45 – 65 |  |  |
| 13 | Lenda djegëse: Diesel |  |  |
| 14 | Distanca aksiale (mm): 2500 – 3000 |  |  |
| 15 | Përmasat (mm):   * Gjatësi: 4200 – 4500 * Gjerësi: 1700 – 1900 * Lartësia: 1500 – 1700 |  |  |
| 16 | Dyer: 5 |  |  |
| 17 | Fusha e veprimtarisë: Objekt i prokurimit |  |  |
| 18 | Statusi: Aktiv |  |  |
| 19 | Deklaratë: Shtojca 1 |  |  |
| 20 | Deklaratë: Shtojca 2 |  |  |

Të gjithë dokumentat duhet të jenë origjinalë dhe të vulosura nga Operatori Ekonomik. Rastet e dorëzimit të një ose disa dokumentave të rreme ose të pasakta, konsiderohen si kushte për skualifikim.

Komisioni i Vlerësimit Teknik do të kualifikojë Operatorët Ekonomik që përmbushin Karakteristikat Teknike si dhe Kriteret e Përgjithshme të Pranimit.

Për të gjithë ofruesit që do të kalojnë vlerësimin e dokumentacioneve të specifikimeve teknike, do të shikohen ofertat financiare.

Komisioni i Vlerësimit Kontraktues do të vlerësojë ofertat financiare. Oferta fituese do të zgjidhet mbi kriterin e **çmimit më të mirë** të ofruar, por duke ju referuar edhe pajisjeve standarte dhe opsionale që ofrohen.